XXXII. nyári olimpiai játékok

Rendező Tokió, Japán

Nemzetek 207 (becsült)

Sportolók kb. 12000

Versenyszámok 33 sportág, 339 versenyszám

Megnyitóünnepség 2020. július 24.

Záróünnepség 2020. augusztus 9.

A 2020. évi nyári olimpiai játékok, hivatalos nevén a XXXII. nyári olimpiai játékok több sportot magába foglaló nemzetközi sportesemény lesz, amelyet 2020 nyarán Tokióban rendeznek.

A pályázási folyamat

A 2012. február 15-i határidőig hivatalosan öt város adta be pályázatát az olimpia megrendezésére. A NOB 2012. május 23-án nevezte meg a hivatalos pályázókat, a döntés szerint Isztambul, Madrid és Tokió verseng az olimpia rendezési jogáért. A NOB 2013. szeptember 7-én, Buenos Airesben döntött a játékok helyszínéről.

Isztambul – Törökország

Madrid – Spanyolország

Tokió – Japán

Baku – Azerbajdzsán

Doha - Katar

Szavazás

A NOB 2013. szeptember 7-én választotta ki a rendező várost. A három pályázó közül az első fordulóban Tokió kapta a legtöbb szavazatot. Isztambul és Madrid azonos számú szavazatot kapott, ezért egy új szavazás volt, amelyen Isztambul 49-45 arányban nyert, így Madrid kiesett. A második fordulóban Tokió kapta a több szavazatot és nyerte el a rendezés jogát.

Kabala

2018 február 28-án mutatták be az olimpia kabaláját. A kék színű futurisztikus figura Tanigucsi Rio munkája. A pályázatok közül 200 000 japán általános iskolai osztály szavazata alapján választották ki a győztest.

Szimbólum

Az olimpia első, elfogadott logóját Szano Kendzsiro tervezte. Később a belga Olivier Debie a Nemzetközi Olimpiai Bizottságnál panasszal élt, miszerint az ő Liège-i Színháznak készített művét használta alapként Szano. Ezért ezt az emblémát visszavonták.

A szervező bizottság az új logó elkészítésére pályázatot írt ki. A 2015 decemberi határidőig több mint 14 000 ötlet érkezett be. A kiválasztást végző bizottság 2015 év végig néhány százra, 2016. január 9-ig még tovább szűkítette a pályaművek számát. 2016 áprilisában bemutatták az új logót. A kék színű négyszögekből álló kör alak a különböző kultúrák különbségeit jeleníti meg, amelyek egymás mellé helyezve szabályos formát alkotnak.

Sportágak

Asztalitenisz

Atlétika

Baseball

Birkózás

Cselgáncs

Evezés

Golf

Gördeszka

Gyeplabda

Íjászat

Kajak-kenu

Katare

Kerékpár

Kézilabda

Labdarúgás

Lovaglás

Műugrás

Ökölvívás

Öttusa

Rögbi

Softball

Sportlövészet

Sportmászás

Röplabda

Súlyemelés

Szinkronúszás

Szörf

Teakwondo

Tenisz

Tollaslabda

Torna

Triatlon

Úszás

Vitorlázás

Vívás

Vizilabda